section_heading: Rasprostranjenost šćakavizma
paragraph_text: Šćakavizam se u razdoblju prije migracija u 16. st. razvio na prostoru štokavskih govora u Slavoniji i Baranji, u Bosni, u Hercegovini zapadno od Mostara, u južnoj Hrvatskoj i dubrovačkom području. Jezična slika se uvelike mijenja migracijama i govornici šćakavskih i štakavskih govora se pomiču prema sjeverozapadu. Govore koji danas čuvaju šćakavski ostvaraj praslavenskog *št' nazivamo šćakavskim govorima. mini|400x400px|Predmigracijska raspostranjenost čakavskog, štokavskog i kajkavskog narječja (do 16.st.). Prostor obuhvaćen šćakavizmom obojan je tamnozelenom bojom.